
ORI CARCHAROR DAN FARN 
MARWOLAETH. 


——O— 


TnoM y galon, tra mae gwêlydd 
Mawr yn rhanu rhwng carenydd, 
Tad a mam, a phlant a phriod, 
Brawd a chwaer, a phob cydnabod ; 
Yn dihoeni wrth ei hunan, 
Mewn oer gilfach, neu gul ibach, yn gwael wban ; 
Heb ddim goleu, tân na gwely, 
Na dim moddion, na da ddynion i'w ddiddanu. 


Trom y galon, tra mae'n gweled 

Owmp'ni atgas, diras, diriaid, 

A'u drwg silwg gydâ'u gilydd, 

Yn dirboeni rhyw rai beunydd ; 

Rhai digasog, ffyrnig, creulon, 
Fel yn Uffern; yma yw'r Gethern ro'er yn gaethion : 

Mewn gwedd ac anian, iaith a gweithred, 

Yn rhai salw, o'r un ddelw a charn o ddiawliaid. 


Trom ein calon, tra mae'n clywed 
Sgrech y ddôr yn gwichio'n ddiriaid ; 
Trist yw clywed trwst y cloion 
Yn cau drysau'r muriau mawrion ; 
Dadwrdd lingceiau hei'rn yn tingcio, 
Ydyw'r clychau, a'r llais main tenau sy yma'n tiwnio 
Griddfan, cwyn ac oer och neidiau 
Fyth breswylia'n holl anniddan hyll anneddau. 

Trom y galon, tra mae golau 
I rai 'nabod ein hwynebau ; 
Waith llu sy'n cyrchu i mewn i'r carchar 
Bob dydd o ranau pell y ddaear ; 
Er cael mewn cyffes hanes hynod, 
Faint yn ffiaidd yn ein buchedd wnaem o bechod : 
Pan addefom, llawer adyn 
Sy, 'n lle tosturio, yn ein gwawdio'n union gwedi'n. 


Trom y galon, tra mae gwylwyr 
Dewr yn cadw'r pyrth yn gywir; 
Maith fesurau'r muriau mawrion, 
Wnai'r gwr a'u gwelo'n oer ei galon ; 
Er eu trengu, rhaid cyn dringon' 
Y fath uchder gael rhyw 'sgeler hir ysgolion ; 
Ac ammhosibl fyth i gaeth-ddyn, 
Gwthied fynno, allu treiddio tyllau trwyddyn'. 


Trom y galon, tra mae'r gwely 
Yn wlyb o danaf, heb ei dannu; 
Ar dwssw o wellt, heb un dilledyn 
Rhwng fy mol i a'r pridd melyn : 
Gydâ'r hwyr, mewn cell annifir 
Dan gadwynau, mawrion didau hei'rn y'm dodir; 
Heb neb trwy'r nôs o fewn i'r cyntedd, 
Rhag fy marw, yma o'u galw, a ry ymgeledd. 


Dyma driniaeth wael, druenus, 
I un a ga's ei fagu'n foethus ; 
Yr wyf yn agos i wallgofi 
Wrth wel'd y newid byd ddaeth i immi: 
Mynai fy rhieni mwynaf 
Ro'i bob amser wely tyner, diwael, tanaf 
A'r man yr awn i mewn rhyw anhwyl, 
Cawn le cynnes immi ym mynwes fy mam anwyl. 

Gan wasgfa gofid, yn lle cysgu, 
Tynnu 'ngwallt yr wyf, a gwylltu ; 
Mynych dreiglo, a thywallt dagrau, 
Wrth wel'd y lle a wnes i 'nghartre' ; 
Yno rhwyfo dwylo a berrau, 
I gael torrì, ac ìi dynnu'm hoer gadwynau ; 
Ond yn ol gwingo'm traed i'w herbyn, 
A bod yn llonydd mewn egwydydd mae'n nhwy gwedi'n. 


Cof am oriau, dyddiau diddan, 
A borau mebyd, bair im' wban : 
Yn y Gwanwyn, blodau gwynion : 
A ddarparent rawn-win purion ; 
Ond pan gododd gwynt ac oerfel, 
Y dail a'r blodau i gyd a wywai gydâ'r awel ; 
Ac yn groes i'r hen obeithion, 
'Nawr y dygant, er mawr sorriant, rawn-win surion. 


Trom yw calon wirion, waraidd 
Pawb o'm ceraint mwyn, caruaidd, 
Sy gan g'wilydd llym a galar, 
Bron a ffaelu rhodio'r ddaear ; 
Darfu'n lân o fewn ei hanedd 
Am bob diddig cân a miwsig, gwên a maswedd ; 
Mewn oer henaint mae'n rhieni 
Yn cyd-wŷlo, 'nawr dan gwyno erioed ein geni, 


Chwi dadau mwynion, os dymunwch 
Y doniau gorau i'r plant a gerwch, 
Er y byd, O! nac arbedwch 
Eu ceryddu mewn careiddiwch ! 
Distrywyd llawer trwy dosturi ; 
Eich plant na yrrwch, trwy'ch tirionwch, i'r trueni ! 
Achub llawer llango anhywaith, 
Gwyllt, penhoeden, y mae'r wialen, rhag marwolaeth. 

Dysgwch ddeddfau'r Arglwydd iddynt 
Ymbiliwch arnynt, gweddiwch drostynt : 
Arferwch i ryw waith yn foreu ; 
Gwyliwch rhag rhoi gormod gŵyliau: 
Swydd o'i dilyn wella'r iechyd, 
Sobra ffyliaid, ac a'u gwared rhac seguryd ; 
Deddfau glân, ac ofn yr Arglwydd 
Yn yr enaid, fyth a'u gwared rhag pob gw'radwydd. 


Blentyn ynfyd cais drugaredd, 
I'th rieni rho anrhydedd ; 
Tra f'ech blentyn, dilyn d'alwad. 
Ac adnebydd ddydd d'ymweliad ; 
Oni throi wrth lais d'athrawon 
I gael perffaith iechydwriaeth, eurwych dirion, 
F'allai gwelir dithau'n bruddaidd, 
Mewn carchar-dŷ, yn 'difaru am d'oferedd, 


Ofer ydyw i un fwriadu 
Yn ei galon fyth i gelu 
Cymaint oll a wnel ô gamwedd, 
A ffoi rhag teimlo dwylo dialedd ; 
Yn mhen amser daw'r hên ddrygau 
Wnaed mewn t'wyllwch a dirgelwch, oll i'r goleu ; 
Wedi rowndio'r byd i'r India, 
Bydd cosp, er rofyn, o hir ddilyn, yn siwr o'i ddâla. 


Nid yw'r Ustus mawr a'r tystion, 
Nid yw'r gwyr a'r gynau duon, 
Nid yw'r sirydd llym ei soriant, 
Nid yw'r arfog wyr a'u gwyliant, 
Ond rhyw nodau dychrynadwy, 
A chysgodau o ofidiau mwy ofnadwy 
'R sessiwn olaf, pan fydd Iesu, 
Mewn mawrhydi, ac heb wyrni, yn ein barnu. 

Y mae'r baich trwm, mawr o bechod, 
Ar fy soddi lawr i'r gwaelod: 
Daw'n gweithredoedd erchyll duon, 
Yn y tUwyllwch fel ellyllon, 
Dros y gaer a thrwy'r parwydydd, 
O flaen fy llygaid, oll i'w gweled, o'r hylla i'w gilydd ; 
A'r Sarff, Cydwybod, rhwng fy nwyfron, 
Saetha wenwyn ei dâ golyn hyd y galon. 


Os hapia ryw bryd i'm gael hepian, 

Ni phery'r hân ond enyd fechan, 

Rhyw freuddwydion hyll arswydus, 

A wna 'nghwsg i'n flin brawychus ; 
Rhedeg weithiau'r ydwy' ngwaetha', 

Drwy goed a chreigydd, rhag fy nialydd sy ar fy nâla ; 
Myn'd rhwng miloedd yn rhwym eilwaith, 

'Tân lesmeirio, a mawr wŷlo, i'm marwolaeth ! 


Trom yw'r galon tra mae'r golwg 
Ar y gelyn garwa'i gilwg ; 
Yr angau dewr, â'i lifrau duon, 
Wna'r dewra a'i gwnelo dorri ei galon ; 
Nid all un câr, na chyfaill mwynaidd | 
Gynnorthwyo pan y delo poenau a dialedd : | 
I b'le trown pan codo 'storom, 
Ac erchylldod y diwrnod mawr dâ arnom ? 


Os oes cyfaill fo'n ein cofio 
Yn deisyfu gwel'd ein safio, 
Y rhai nesaf o'n perthnasau, 
Hyd 'nod brodyr ofna'n bradau ; 
Rhoddi tostur farn marwolaeth, 
Ar lofruddion mawr, a lladeon, mae'r llywodraeth, 
Er diogelu i ddeiliaid ffyddlon, 
Eu bywydau a'u meddianau mewn modd union. 





